
Safonau Gofynnol ar gyfer dysgu seiliedig ar waith a dysgu ar leoliad ym Mhrifysgol Metropolitan Caerdydd

Yn sgil y pwyslais cynyddol ar gyflogadwyedd graddedigion ledled y DU, mae dysgu ar leoliad a dysgu seiliedig ar waith wedi dod yn elfen allweddol o lawer o gyrsiau gradd. 
Er mwyn gwireddu’r uchelgais hon, bydd angen i gyfran uwch o israddedigion Met Caerdydd ymgymryd â dysgu seiliedig ar waith a dysgu ar leoliad. Er mwyn darparu profiadau o ansawdd uchel, mae’r brifysgol wedi amlinellu’r canlynol fel safonau gofynnol ar gyfer pob modiwl dysgu seiliedig ar waith a dysgu ar leoliad sy’n dwyn credydau. Mae’r gofynion hyn yn seiliedig ar y safonau a nodir yng Nghod Ansawdd y QAA1, yn ogystal â chanllawiau arfer da ASET ar leoliadau ar gyfer prifysgolion2. Dyrennir lleoliad i fyfyrwyr mewn rhai amgylchiadau, ond fel arfer bydd myfyrwyr yn:

a) Derbyn cymorth priodol i chwilio am gyfleoedd dysgu seiliedig ar waith a dysgu ar leoliad perthnasol a gwneud cais amdanynt.
b) Deall yn glir y deilliannau dysgu y disgwylir iddynt eu cyflawni trwy eu profiad dysgu seiliedig ar waith neu ddysgu ar leoliad.
c) Cwblhau hyfforddiant Iechyd a Diogelwch i safon dderbyniol cyn dechrau eu cyfle dysgu seiliedig ar waith neu ddysgu ar leoliad.

Bydd Prifysgol Metropolitan Caerdydd yn gwneud y canlynol:

a) Sicrhau y bydd y cyfle dysgu seiliedig ar waith neu ddysgu ar leoliad yn rhoi cyfle i’r myfyriwr gyflawni’r deilliannau dysgu y cytunwyd arnynt.
b) Sicrhau bod asesiad risg o’r cyfle dysgu seiliedig ar waith neu ddysgu ar leoliad yn cael ei gwblhau cyn i’r myfyriwr ddechrau’r cyfle.
c) Sicrhau bod cytundeb ysgrifenedig sy’n nodi cyfrifoldebau pob parti yn bodoli rhwng y brifysgol, y myfyriwr a’r darparwr dysgu seiliedig ar waith neu ddysgu ar leoliad.
d) Cadw mewn cysylltiad â’r darparwr a’r myfyriwr yn ystod y profiad dysgu seiliedig ar waith neu ddysgu ar leoliad.
e) Cynnal proses glir a thryloyw ar gyfer mynd i’r afael ag unrhyw faterion a allai godi yn ystod y profiad dysgu seiliedig ar waith neu ddysgu ar leoliad.
f) Sicrhau bod cofnodion yn ymwneud â dysgu seiliedig ar waith a dysgu ar leoliad yn cael eu cadw yn MetHub.
g) Gwerthuso pob cyfle dysgu seiliedig ar waith a dysgu ar leoliad mewn partneriaeth â’r darparwr a’r myfyriwr.

[bookmark: cysill]Deallir y bydd gan Gyrff Proffesiynol, Statudol a Rheoleiddiol neu gyrff achredu eraill ofynion ychwanegol, ac y bydd timau’r Rhaglen yn gyfrifol am gydymffurfio â’r gofynion hyn.





1 https://www.qaa.ac.uk/docs/qaa/quality-code/advice-and-guidance-work-based-learning.pdf
2 http://www.asetonline.org/wp-content/uploads/2014/11/ASET-Good-Practice-Guide-2014.pdf

